પાટણ જીલ્લા પંચાયતના બીજા ટર્મમાં કોંગ્રેસ પાસેથી ભાજપે સતા આંચકી લીધી હતી અને પ્રમુખ પદ અને તમામ સમિતિઓ પરભાજપ અને કોંગ્રેસમાંથી બળવો કરીને આવેલા સદસ્યોએ કબજો જમાવ્યો હતો ત્યારબાદ થોડા સમય અગાઉ શિક્ષણ સમિતિની રચના સમયે કોંગ્રેસમાંથી બળવો કરીને ગયેલા કેટલાક સદસ્ય ઘર વાપસી કરી કોંગ્રેસ સાથે હાથ મિલાવતા હવે જીલ્લા પંચાયત પરથી ભાજપની પકડ ધીરે ધીરે ઓછી થઈ રહી છે અને લઘુમતીમાં આવી ગઇ છે ત્યારે કોંગ્રેસે તાજેતરમાં શિક્ષણ સમિતિ પર કબજો જમાવ્યા બાદ શુકવારના રોજ મળેલી સામાજીક ન્યાય સમિતિની બેઠકમાં ચેરમેનની વરણી માટેની પ્રક્રિયામાં કુલ ચાર સદસ્યો પૈકી કોંગ્રેસ પાસે ત્રણ અને ભાજપ પાસે માત્ર એક સદસ્ય હતા.